Paglubog ng MV Sewol

Ang paglubog ng MV Sewol (Koreano: 세월호 침몰 사고; Hanja: 世越號沈沒事故 ) ay naganap noong 16 Abril 2014, na may rutang patungo sa Jeju mula sa Incheon. Ang barko ay lumubog habang lulan ang 476-katao, karamihan sa mga pasahero ay mga mag-aaral ng Mataas na Paaralan ng Dawon sa Lungsod ng Ansan. . Ang 6,825-toneladang barko ay nagpadala ng babala ng masamang panahon mula 2.7 kilometro (1.7 mi) sa Isla ng Gwanmaedo ganap na 08:58 opisyal na oras ng Korea o (23:58 UTC, 15 Abril 2014). Marami sa mga pasahero ay nailigtas ng mga mangingisda at iba pang sasakyang pang pangkalakal, kung saan sila ang mga naunang dumating sa pinangyarihan ng aksidente bago dumating ang Tanúrang Baybayin ng Korea makalipas ng 30 minuto at ang barko ng Hukbong Dagat ng Hilagang Korea kasama ang ilang helikopter. Kasalukuyan pa ring naghahanap ng mga nakaligtas ang Pamahalaan ng Timog Korea, Hukbong Dagat ng Estados Unidos at ilan pang mga grupo ng mga sibilyan. Ang huling pinakamatinding sakuna sa dagat ng Timog Korea ay noong Oktubre 1993 kung saan 292 sa 362 sakay ng MV Soehae ang namatay ng ito ay lumubog. Ang Barko Ang MV Sewol (Koreano: 세월호, na ang ibig sabihin ay "Sa ibayo ng mundo"; (2012–14), ay tinawag din na Barkong Naminoue o Naminoue-Maru (Hapon: フェリーなみのうえ; 1994–2012) ay ginawa ng Hayashikane (Hapon: 林兼船渠)) isang kompanya sa bansang Hapon. Ito ay may 146 m (479 tal) na haba at 22 m (72 tal) ang lapad, ito ay makapasidad na magsakay ng 921 na pasahero -hanggang 956 na pasahero kasama mga tripulante nito.. Nailulat na ito ay may kakayahang magsakay ng 180 o 220 na mga kotse at makapagkarga ng 152 na malalaking lalagyan. Ito ay may bilis na 22 knot (41 km/h; 25 mph). Mga Sanggunian